**Erudīcijas konkurss trešo valstu valstspiederīgo un Latvijas skolu jauniešu komandām**

1. kārtas jautājumi

**LATVIJĀ DZIMUŠI UN PASAULĒ ZINĀMI CILVĒKI UN VIŅU SASNIEGUMI**

1. **2002. gadā kāda itāļu rakstniece un žurnāliste uzrakstīja grāmatu par latviešu dzejnieci Aspaziju. 2004. gadā grāmatu izdeva arī latviešu valodā. Kā sauc šo grāmatu un tās autori?**
   1. Sigrija Unsete „Kristīne Lavransa meita”
   2. Kjāra Makoni „Sarkanā komēta”
   3. Ticiāna Koluso „Aspazija? Aspazija”
2. **Kurā ASV operā darba iespējas uz diviem gadiem ieguvusi jaunā latviešu operdziedātāja Zanda Švēde?**
   1. Sanfrancisko operā
   2. Filadelfijas operā
   3. Merola operā
3. **Kurš latviešu hokejists uzvarēja *NHL* līdzjutēju balsojumā par iespēju piedalīties 2015. gada Zvaigžņu spēlē?**
   1. Sandis Ozoliņš
   2. Zemgus Girgensons
   3. Miķelis Rēdlihs
4. **Kurā gadā latviešu folkloras ansamblis „Iļģi” pirmo reizi viesojās Austrālijā, lai piedalītos starptautiskajā tautas mākslas un kultūras mantojuma izstādē *EXPO*?**
   1. 1988. gadā
   2. 1981. gadā
   3. 2014. gadā
5. **Ar ko ārvalstu un pašmāju mediju uzmanību 2014. gadā piesaistīja alūksnietis Dins Vecāns?**
   1. Ar ieceri noskriet maratonus visos 7 kontinentos
   2. Ar mērķi kļūt par Baltijas valstu jaunāko prezidentu
   3. Ar 7M7K izveidi
6. **Kurš ir pasaulē slavenākais bērns, kuram uzdāvināts Latvijā ražots koka šūpuļzirdziņš?**
   1. Bejonsē meita Blū Aivija
   2. Francijas bijušā prezidenta meita Džūlija Sarkozī
   3. Lielbritānijas princis Džordžs
7. **Kurš latviešu pianists labprāt slauc kazu?**
   1. Raimonds Pauls
   2. Vestards Šimkus
   3. Reinis Zariņš
8. **2013. gadā izglītības programmā „Iespējamā misija”toreizējais Latvijas premjerministrs, tagad Eiropas Komisijas viceprezidents Valdis Dombrovskis vadīja mācību stundu Rīgas Ostvalda vidusskolas 12. klasei. Kādā mācību priekšmetā?**
   1. Ekonomikā
   2. Politikā un tiesībās
   3. Fizikā
9. **Kas bija Jānis Daliņš – pirmais neatkarīgās Latvijas olimpiskās medaļas ieguvējs?**
   1. Soļotājs
   2. Slēpotājs
   3. Peldētājs
10. **Kā sauc jahtu, ar kuru latvieši no 2001. gada līdz 2003. gadam apbrauca apkārt zemeslodei?**
    1. „Kaupo”
    2. „Guppy”
    3. „Milda”
11. **Kurš latviešu šefpavārs ir gatavojis maltīti ASV prezidentam Dž. Bušam, Velsas princim Čārlzam un citiem slaveniem Latvijas ciemiņiem?**
    1. Mārtiņš Sirmais
    2. Mārtiņš Rītiņš
    3. Māris Jansons
12. **Kurā datumā ir vārda diena pirmajai oficiālajai latviešu valodas lektorei kādā no Ķīnas universitātēm?**
    1. 19. februārī
    2. 1. oktobrī
    3. 6. februārī
13. **2009. gadā divas latviešu multfilmas saņēma balvu 19. starptautiskajā bērnu filmu festivālā Kairā, Ēģiptē. Kurš dzīvnieks pieminēts vienas multfilmas nosaukumā?**
    1. Ezis
    2. Zaķis
    3. Lācis
14. **Aleksandrs pasaulē pazīstams kā pirmais cilvēks, kurš ar kājām sasniedzis Anhela ūdenskritumu Venecuēlā. Kāds ir viņa uzvārds?**
    1. Laime
    2. Latvis
    3. Liepa
15. **2014. gadā uzņemta Dāvja Sīmaņa filma „Escaping Riga” („Bēgot no Rīgas”), kas stāsta par diviem pasaulslaveniem vīriešiem, kas dzimuši Rīgā. Kā viņus sauc?**
    1. Filozofs Jesaja Berlins un kinorežisors Sergejs Eizenšteins
    2. Krokodilu mednieks Arvīds Blūmentāls un gleznotājs Marks Rotko
    3. Latvijas pirmais ārlietu ministrs Zigfrīds Anna Meierovics un basketbolists Kaspars Kambala
16. **No 1915. gada līdz 1920. gadam Rainis un Aspazija dzīvoja trimdā Šveicē. Kurā Šveices pilsētā vēl šobrīd atrodas piemineklis, kas celts par godu viņiem?**
    1. Bernē
    2. Cīrihē
    3. Lugāno
17. **Kurš latviešu mūziķis spēlē 2007. gada igauņu filmā „Georg”?**
    1. Renārs Kaupers
    2. Lauris Reiniks
    3. Intars Busulis
18. **Kuriem slaveniem latviešiem šogad ir apaļa jubileja?**
    1. Grāmatizdevējam Jānim Rapam un zinātniekam Jānim Stradiņam
    2. Arhitektam Gunāram Birkertam un režisoram Alvim Hermanim
    3. Dzejniekam Aleksandram Čakam un diriģentam Andrim Nelsonam
19. **Kā sauc vienīgo latviešu filmu, kas ir saņēmusi Eiropas Kino balvu?**
    1. „Vai viegli būt jaunam” (režisors Juris Podnieks)
    2. „Šķērsiela” (režisors Ivars Seleckis)
    3. „Limuzīns Jāņu nakts krāsā” (režisors Jānis Streičs)
20. **Kuru pasaules orķestru galvenie diriģenti pašlaik ir vai ir bijuši latvieši?**
    1. Bostonas Simfoniskais orķestris, Amsterdamas Karaliskais *Concertgebouw* orķestris
    2. Johana Štrausa Vīnes orķestris, Birmingemas Simfoniskais orķestris
    3. Ņujorkas Filharmonijasorķestris, Čikāgas Simfoniskais orķestris